સજની ડબલ બેડ પર જાણે ઘોરનિંદ્રામાં હોય તે રીતે પડી હતી, તેના શરીર પર ઈજાનું એકેય નિશાન ન હતુ કે, ન તેના કપડા વિખાયેલા હતા. તેના ઘરનો સામાન પણ વ્યવસ્થિતિ જ હતો. તો પછી સજનીનું મોત કેવી રીતે થયું? તે પોલીસ માટે પણ કોયડો હતો. જો કે, પોલીસ માટે આશ્ચર્ય એ હતુ કે, તરૂણ સતત સજનીની હત્યા થઈ હોવાનું કહી રહ્યો હતો. સજનીના મોતનું સાચુ કારણ જાણવા બોડીનું પી.એમ કરાયુ તેમાં જાણવા મળ્યું કે સજનીનું ગળુ દાબીને તેની હત્યા કરવામાં આવી છે.